Nektarininiai

Nektarininiai (Nectariniidae) – žvirblinių (Passeriformes) būrio paukščių šeima, kuriai priklauso lenktą snapą ir gana ilgą uodegą turintys labai spalvoti Afrikos, Azijos ir Australijos paukščiai. Būdingas lytinis dimorfizmas. Patinų plunksnos labai žvilgančios, patelių blyškiai žalios. Snapas ilgas, lenktas, skirtas nekarui ir vabzdžiams rinkti. Kai kurių rūšių uodega labai ilga ir sudaro beveik pusę kūno ilgio. Sparnai trumpi.

Minta daugiausia nektaru, tačiau taip pat ir vabzdžiais, ypač laikotarpiu, kai maitina jauniklius.

Kabantį ovalios formos lizdą įsirengia ant augalų ūglių ar šakų. Jį susuka iš samanų, voratinklių. Deda iki 3 kiaušinių. Paukščiai gana aktyviai gina savo užimtą teritoriją.  

Šeimoje 170 rūšių.

 Gentys 
 Aethopyga 
 Anabathmis
 Anthobaphes 
 Trumpauodegės nektarinukės (Anthreptes) 
 Voragaudžiai (Arachnothera) 
 Cinnyris
 Purpurinė nektarinukė (Cinnyris asiaticus)
 Žvilgančioji nektarinukė (Cinnyris habessinicus)
 Palestininė nektarinukė (Cinnyris oseus)
 Chalcomitra
 Chalcoparia 
 Cyanomitra
 Deleornis
 Dreptes
 Hedydipna
 Mažoji nektarinukė (Hedydipna platura)
 Nilinė nektarinukė (Hedydipna metallica)
 Hypogramma
 Leptocoma
 Tikrosios nektarinukės (Nectarinia)

Kategorija:Žvirbliniai paukščiai

mr:जांभळा सूर्यपक्षी